**Matthew White «Matt» Ridley**, 5. vicomte Ridley, (født 7. februar 1958) er en britisk vitenskapsjournalist som har forfattet en rekke populærvitenskapelige bøker. Han er også forretningsmann og på grunn av sin adelige bakgrunn ble han fra 2013 medlem av overhuset. Han er gift med nevrologen Anya Hurlbert og bor i Nord-England.

Ridley har skrevet en rekke bøker om vitenskapelige emner, blant annet *The Red Queen* (1994), *Genome* (1999) og *The Rational Optimist: How Prosperity Evolves* (2010). I 2011 vant han Hayek-prisen som «ærer bøker utgitt i løpet av de to siste årene som best reflekterer Hayeks visjon om økonomisk og individuell frihet.» Ridley ga også en Angus Millar-forelesning om «vitenskapelige kjetteri» ved Royal Society of Arts (RSA) i Edinburgh i 2011. Ridley var formann i styret for den britiske banken Northern Rock fra 2004 til 2007, og i denne perioden ble banken den første britiske banken på 150 år som havnet i bankkrise. Ridley valgte å trekke seg og den britiske regjeringen måtte kausjonere for banken for å unngå panikk blant kundene, noe som førte til at den ble nasjonalisert.

Bakgrunn
--------

Han tok doktorgraden i zoologi ved Magdalen College på Universitetet i Oxford i 1983, før han begynte som vitenskapsjournalist. Ridley arbeidet som vitenskapsredaktør i *The Economist* fra 1984 til 1987. Han var Washington-korrespondent for *The Economist* fra 1987 til 1989, og amerikansk redaktør fra 1990 til 1992.

Ridley er sønn av Matthew White Ridley, 4. vicomte Ridley (1925–2012) og Anne Katharine Gabrielle Lumley (1928–2006), datter av Lawrence Roger Lumley, 11. jarl av Scarbrough. Med sin fars død i 2012 etterfulgte Ridley ham som den 5. vicomte Ridley etter å ha overtatt familiegodset Blagdon Hall ved Cramlington i Northumberland en del år tidligere.

Ridley er gift med nevroforskeren Anya Hurlbert som han har en sønn og en datter med. Han er barnebarns sønn av den viktorianske arkitekten sir Edwin Lutyens og nevø av den avdøde konservative statsråden Nicholas Ridley, baron Ridley av Liddesdale

Forfatterskap
-------------

Ridley er forfatter av en rekke sakprosabøker som populariserer vitenskapelige emner:

* 1993: *The Red Queen: Sex and the Evolution of Human Nature*

I Lewis Carrolls *Through the Looking-Glass* (norsk utgave *Gjennom speilet*) møter Alice den røde dronning («the Red Queen») som løper overalt, men forblir på samme sted. Denne boken forfektet en rød dronning-teori om evolusjonen av den seksuelle reproduksjon: den har utviklet seg slik at den resulterende genetiske variasjonen vil forhindre bestandige muterende parasitter.

* 1996: *The Origins of Virtue: Human Instincts and the Evolution of Cooperation*

Ridley argumenterer at det menneskelige sinn har utviklet en særskilt instinkt for sosial utveksling som gjør det mulig for oss høste fordeler av samarbeid, utstøtning av de som bryter den sosiale kontrakten og unngå fellen med å være «rasjonelle tåper». I et intervju med magasinet *Foreign Policy* nevnte den tidligere amerikanske president Bill Clinton denne boken som en som hadde påvirket hans tenkning.

* 2003: *Nature via Nurture: Genes, Experience, & What Makes Us Human*; senere gjenutgitt under tittelen *The Agile Gene: How Nature Turns on Nurture* i 2004.

Denne boken diskuterer årsaker til hvorfor mennesker kan bli betraktet som preget av fri vilje og samtidig motivert av instinkter og kultur.

* 2006: *Francis Crick: Discoverer of the Genetic Code*

Ridleys biografi om Francis Crick vant Davis-prisen for vitenskapshistorie fra det amerikanske vitenskapshistoriske samfunn. Ridley redigerte også *The Best American Science Writing 2002*, en bok i en serie av årlige antologier av vitenskapelige artikler redigert av Jesse Cohen, og bidro selv med et kapittel i boken *Richard Dawkins: How a Scientist Changed the Way We Think*, en essaysamling til ære av hans venn Richard Dawkins (redigert av hans nesten navnbror, zoologen Mark Ridley).

* 2010: *The Rational Optimist: How Prosperity Evolves*

I denne boken argumenterte Ridley for menneskenes anlegg og kapasitet for endringer og sosial progresjon som noe som er undervurdert. Han kritiserte samtidig hva han mente var et altfor pessimistisk syn på global klimaendring og den vestlige nedgang i fødselsraten. Av alle Ridleys bøker har denne skapt mest debatt, blant annet kritisert for å oppgi gale, meningsløse eller ingen referanser for påstandene som fremmes, og hvor den politiske miljøaktivisten George Monbiot gikk sterkest ut og anklaget Ridleys «rasjonelle optimisme» for å fortelle de rike nøyaktige det som de ønsket å høre. Ridleys politiske liberalisme ble kritisert, særlig i å fremme at samfunnet trenger mindre framfor mer statlig regulering, og etter Ridleys delaktighet i Northern Rock-skandalen, ble denne kritikken forsterket. Ridley har siden tilbakevist at han politisk kan identifiseres med høyrefløyen, og hevdet at i hans syn går «markedsliberalisme og sosial liberalisme hånd i hånd».

I november 2010 trykte *The Wall Street Journal* en lengre diskusjon mellom Ridley og Bill Gates, grunnleggeren av Microsoft, om blant annet emner som ble diskutert i denne boken. Gates uttalte at «Hva herr Ridley feiler å se er at bekymringer om det verste tilfelle — å være pessimist, til en viss grad — kan faktisk bidra til å føre til en løsning.» Ridley svarte med å si at «Jeg sier virkelig ikke ‘Slapp av, vær lykkelig’, men heller ‘Ikke bli desperat, men ærgjerrig’.»

Referanser
----------

1. ↑   Kindred Britain, oppført som Hon. Matthew White Ridley, Kindred Britain ID I10063[Hentet fra Wikidata]
2. ↑   The Peerage, The Peerage person ID p8563.htm#i85622, oppført som Matthew White Ridley, 5th Viscount Ridley[Hentet fra Wikidata]
3. ↑   UK Parliament ID RTTMQhPV[Hentet fra Wikidata]
4. ↑   *Muck Rack*, Muck Rack journalist-ID matt-ridley, Wikidata Q57500196,
5. ↑   *Companies House*, person-ID på Companies House BX9q21UFeP7eAKJ-VwM4YNX\_zF4, Wikidata Q257303,
6. 1 2 3   Kindred Britain[Hentet fra Wikidata]
7. ↑   The Peerage person ID p8563.htm#i85622, besøkt 7. august 2020[Hentet fra Wikidata]
8. 1 2 3 4   The Peerage[Hentet fra Wikidata]
9. ↑   Companies House, person-ID på Companies House m\_6eBTCFtIdzS32ySJtImgF2j\_I, besøkt 14. april 2022[Hentet fra Wikidata]
10. ↑  Matt Ridleys offisielle nettsted, biografi
11. ↑  «Ex-Northern Rock chairman Ridley joins Lords». *BBC News*. 6. februar 2013.
12. ↑  «Hayek Lecture 2011» Arkivert 28. januar 2012 hos Wayback Machine.
13. 1 2  Angus Millar Lecture 2011 - Scientific Heresy Arkivert 19. januar 2012 hos Wayback Machine.
14. ↑  «Northern Rock chairman quits after criticism from lawmakers». *International Herald Tribune*. 19. oktober 2007
15. ↑  Matthew White Ridley, ThePeerage.com
16. ↑  Ridley, Matt: «Matt Ridley's C.V.». Arkivert fra originalen den 6. juli 2007.
17. ↑  «Bill Clinton's World» Arkivert 19. april 2013 hos Wayback Machine.. *Foreign Policy*. Desember 2009
18. ↑  Monbiot, George (18. juni 2010): «Matt Ridley's Rational Optimist is telling the rich what they want to hear», *The Guardian*
19. ↑  Da Ridley gikk av i 2007 ble han anklaget av det britiske parlamentet for ikke å ha innsett risikoene ved bankens finansielle strategi.
20. ↑  «Debate with Matt Ridley on ocean acidification» Arkivert 22. oktober 2013 hos Wayback Machine.. Mark Lynas.
21. ↑  Ridley, Matt (26. november 2010): «Africa Needs Growth, Not Pity and Big Plans». *Wall Street Journal*.
22. ↑  Gates, Bill (26. november 2010): «Africa Needs Aid, Not Flawed Theories». *Wall Street Journal*.
23. ↑  Originalsitater: Gates: «What Mr. Ridley fails to see is that worrying about the worst case—being pessimistic, to a degree—can actually help to drive a solution.» Ridley: «I am certainly not saying, ‘Don't worry, be happy.’ Rather, I'm saying, ‘Don't despair, be ambitious’.»

Eksterne lenker
---------------

* Offisielt nettsted Rediger på Wikidata

* (en) Offisiell blogg Rediger på Wikidata

* (en) Matt Ridley – kategori av bilder, video eller lyd på Commons Rediger på Wikidata
* Biografi av vicomte Ridley, nettstedet til det britiske parlamentet
* Ridley intervjuet for Massive Change Radio i januar 2004
* Biografi hos Edge.org Arkivert 13. januar 2019 hos Wayback Machine.
* «We've never had it so good – and it's all thanks to science», Matt Ridley i *The Guardian* for 3. april 2003.
* «When ideas have sex», Matt Ridley snakker på *TED* i juli 2010 (YouTube)

Portal: Litteratur

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NDL **·** NKC **·** ICCU **·** CiNii
 |